
ACTE  UNICH 


S^a  molt  ben  amoblada;  porta  als  costats  y  al  fons.  A  la  dreta,  untoca- 
ab  mirall  gran  de  cara  al  públich.  A  la  esquerra  y  del  meteix 
lodo  que  '1  tocador,  una  calaixera  y  demunt  d'  ella  una  escaparata, 
cWelabres  de  plata,  floreros,  etc.  En  primer  terme  y  à  la  dreta,  un 
sofó;  à  la  esquerra,  primer  terme,  una  taula-escriptori,  ab  tinter- 
plomes,  llibres  de  còrners,  papers,  etc. 


ESCENA  PRIMERA 


D.  Pere  y  Miquel,  sentats. 


D.  Pere.1    Puix  que  avuy  en  la  família, 
si  Deu  ho  vol,  tens  d'  entrar, 
Miquel,  te  vull  esplicar 
lo  caràcter  de  1'  Emilia. 
Te  un  defecte... 
Miquel.  <;Un  no  més? 

Qui  es  que  no  hi  està  subjecte 
Ien  aquest  mon!.. 
Pere.  Te  un  defecte 

que  sobre-surt  als  demés! 

Que  no  es  noya  tothom  sab, 

puix  que  s'  acosta  als  quaranta. 
Miquel.     Açó  si  que  no  m'  espanta: 

tindrà  més  sentat  lo  cap. 
Pere.         Es  que  son  cap  se  trastorna 

per  no  res... 
Miquel.  Si  aixis  la  pintas... 

Pere.         Es  tant  llauger,  com  les  cintes 

ab  que  sos  cabells  adorna. 
Miquel.     ^No  cxageras? 
Pere.  No  exagero. 

Mes  no  es  aixó  lo  pit j ó*. 
Miquel.     <;No  es  lo  defecte  aquest? 
Pere.  -  No. 

Miquel.     Donchs  digas  qu'  ab  ànsia  espero. 
Pere.  (ab  misteri)  jFa  versos...  qu'  es  un  trastorn! 
Miquel.     Ab  açó  encara  m'  animas: 

podrà  distreure  ab  ses  rimes 

als  malalts  qu'  esperen  torn. 
Pere.         No  estranyis  que  d'  ella  't  parli 

d'  una  manera  tan  dura; 

i  jo  sé,  per  mala  ventura, 

lo  qu'  he  tingut  d'  aguantarli! 

Per  son  geni  endemoniat 

he  ofegat  mes  afeccions, 

y  per  no  tenir  rahons 

à  casa,  solté'  he  quedat. 

Es  sens  fi  lo  que  he  sofert 

aguantant  ses  porreríes... 

;ay,  Miquel;  t'  escruixinas 

si  veyes  mon  cor  obert! 

Los  dijous  duria  à  passeig, 

duria  al  teatre  '1  diumenjé; 

qu'  ara  pels  versos  no  menja, 

qu'  ara  açó  li  fa  basqueig, 

ó  qu'  ara  't  surt  demanant 

que  vol  una  cosa  estranya; 

jy  quant  no  te  la  migranya, 

te  algun  altre  botavant! 

De  comprà'  un  Has  ó  un  vestit 

la  ocasió  may  escatima... 
(Pausa  durant  la  qual  D.  Pere  mira  V  efecte  que  pròdu- 
heix  d  Miquel  lo  que  acaba  de  dirliy  vehent  la  indife- 
rència y  resignació  d'  ell,  diu  ab  llàstima y  apart.) 

— ;  Pobre  xicot;  quant  1'  estima 

que  encara  no  s'  ha  desdit! — 

La  més  mínima  falteta         (d  Miquel.) 

que  li  observas,  la  veu  alças: 

jno  't  deixes  posar  les  calces; 

pórtali  la  renda  estreta! 

puix  si  afluixas  un  moment, 

de  segur  que  t'  entavana, 

perquè,  Miquel,  ma  germana 

te  un  caràcter  molt  dolent! 

Y  perquè  la  conech  molt, 

y  per  lo  molt  que  t'  estimo, 

pren  mon  concell;  res  de  mimo, 

pàrlali  poch  y  resolt! 
Miquel.     Ferma  es  ma  resolució 

y  perçó  vaig  demanaria; 

se  que  tindré  d'  aguantaria 

tinga  defectes  ó  no. 

(alsantse y  apart) 

— jAixí  ho  vol  ma  sort;  paciència! 

à  tot  quant  vinga,  amén  dich!— 
Pere.  (alsantse  també y  apart) 

— Uffü  jo  ja  he  complert;  ja  estich 

descarregat  de  conciencia! 

ESCENA  II 

Dits  y  Emília. 

(Per  la  dreta.  Vesteix  ab  molta  elegància  y  afectació. 

Parla  ab  tó  romdntich,  pero  no  massa.) 
Emília.       Miquelet!  (dantli  la  ma) 

Miquel.  Tan  de  matí? 

Emília.       Si  lluny  de  tu  no  puch  viure... 
Pere.         — Vaja;  '1  sentiria  fa  riure     (apart  alterat) 

ó  de  ràbia  fa  morir! — 
Miquel.      S'  ha  dormit  be? 
Emília.  Regular... 

{Oh!  quins  somnis  he  tingut! 
Miquel.  ^Alegres? 

(Tot  lo  que  diu  en  esta  escena  D.  Pere,  te  de  ferho  ab 
certa  ironia  y  ab  tó  un  poch  sech,  sens  ésser  ofensible.) 
Pere-  Sí,  hauran  sigut 

de  vigília  de  casar!  • 
Emília.       En  íerirme  tens  capritxo, 

mes  prench  com  à  profecia 

de  ma  ditxa,  ta  ironia. 
Pere.         Emilia,  es  lo  que  t'  desitjo. 
Emília.       <?T  apar  si  m'  escau,  Miquel, 

aquesta  monya  de  rissos? 
Miquel.  Mòlt  

Pere.  Ni  que  fosseh  postissos  

Miquel.     Semblas  un  àngel  del  cel! 

Emília,  (com  rubor isantse  y  tapantse  la  cara  ab  lo  vano) 

i  De  la  vergonya  les  tintes 

deuhen  pintarse  en  ma  cara! 
Pere.         No,  germana;  '1  qu'  es  per  ara 

sols  s'  hi  pinta  1'  que  tu  t'  pintas. 

Emília.       Be!  de  tu  <;qui  'n  pot  fer  cas? 

Sempre  has  estat  un  surrut  

D.  Pere.  (alçant  la  veuy  enfadat) 

Emilia,  jo  F  qu'  he  sigut  

Miquel,  (calmant lo)  jPere! 

Pere.  (calmat  de  repent)     Un  beneyt  del  cabàs! 

De  massa  mimada  t'  queixas..... 
Emília.       jJo  mimada!  <;Ho  sents  Miquel? 

Si  m'  has  tingut  sempre,  cruél, 

com  una  monja,  entre  reixes! 
Miquel.     Emilia,  per'  mor  de  Deu; 

motiu  no  tens  per  di'  açó  

Emília.       Que  li  dongues  la  rahó 

no  estranyo;  es  defecte  teu. 
Miquel.     <;En  di'  açó.  un  defecte  veus? 

Emília.       En  est  mon  no  som  perfectes  

Pere.         A  propòsit  de  defectes: 

li  he  fet  1'  historia  dels  teus. 

Emília.  Exagerantlos  

Pere.  Ni  així. 

Emília.       Com  qu'  així  ferho  acostumas.... 

Ay,  germà,  y  lo  que  m'  abrumas 

ab  ta  llengua  d'  escorpí! 

Pere.  Emilia  

Emília.  Tu  de  ferirme 

no  deixas  perdre  ocasió: 

si  no  fos  perquè  m' tens  pó' 

'ribarias  à  aburrirme. 

Basta  que  un  desig  apunti 
perquè  fassis  lo  contrari. 
Pere.  (ab  sorna)  jOh;  so  molt  estrafalari; 

mes  no  falta  ab  qui  m'  ajunti. 
Emília,   (estallant  d'  ira  y  esbullantse  la  monya  sens 
voler  ho) 

jAçó  es  lo  que  m' te  alterada, 

aquesta  poca  vergonya! 
Pere.         Dona,  ten  conte  ab  la  monya, 

tota  T  has  escabellada! 

Açó  te  F  ser  llarch  de  dits. 
Emília,  (corrent  al  mirall y  arreglantse) 

<;L'  he  esbullada  molt?  jAy,  trista 

de  mi,  com  vaig!  


ESCENA  III 

Los  mateixos,  Arcís,  del  foro. 

(Entra  ab  una  panera,  ahont  hi  hauran  vestits  de  senyora 
y  entre  ells,  molt  visible,  un  de  blanch  guarnit  de  flors.) 
Arcís.  La  modista 

li  ha  portat  aquests  vestits. 
Emília.       Entrals  al  meu  quarto,  Arcís, 

que  miraré  com  estan. 
(Ment)- -es  Arcis  entra  'Is  vestits  per  la  dreta,  Miquel  pren 

lo  barret. } 
Miquel.     Y  jo  sortiré  un  instant 

per  un  assumpto  precís. 
Emília,  (fent  la  noya)  M'  ha  dit  m'  amiga  Sofia, 

que  d'  açó  sab  molt  la  moda, 

que  'ls  nuvis  en  jorn  de  boda 

no  s'  veuhen  en  tot  lo  dia. 
Miquel.     Si  es  la  costum  ferho  aixis 

à  ella  no  vull  faltar  

Fins  à  1'  hora  de  casar.  (despedinise) 
Emília,  (ab  afectació)  Fins  que  t'  puga  da'  '1  dolç  sí\ 
Pere.         Mes  jo  qu'  aquí  't  necessito 

per  firma'  un  cert  document, 

à  tornar  dintre  un  moment 

en  nom  de  la  lley  t'  invito. 
Miquel.     Essent  així,  sols  m'  aparto 

per  molt  poch  rato  d'  aquí   (Se  'n  va.) 

Pere.         Sí  vols  la  costum  segui', 

quan  torne,  tancat  al  quarto. 


ESCENA  IV 
Emília,  D.  Pere. 

(Aquest  s'  assenta  devant  del  escriptori.  Emilia  al  sofà.) 
Pere.         \  Pobre  noy!  no  se  perquè 

tinch  ficada  aquí  1'  idea 

que  ve  à  ser,  en  lloch  de  nuvi, 

una  víctima  ignocenta 

sacrificada  al  capritxo 

de  ton  cap  llauger;  y  al  veure 

sa  resignació,  fins  penso 

si  serà  una  penitencia 

d'  algun  gros  pecat  comès 

en  la  seua  jovenesa. 
Emília.       Vaig  creyent  que  ta  ironia 

es  sols  filla  de  1'  enveja. 
Pere.         Poch  me  coneixes,  germana, 

si  '1  que  dius  ara,  tu  pensas, 

A  pesar  de  tos.  defectes 

— que  son  molts,  entre  parèntesis, — 

y  d'  haverme  ocasionat 

molts  disgustos  y  més  penes; 

t'  estimo,  y  he  fet  per  tu 

lo  que  encara  ta  conciencia 

y  ton  poch  enteniment 

no  t'  han  consellat  que  fesses. 

Jo,  primer  que  consentir 

que  ab  en  Miquel  te  casesses, 

vaig  iníormarme  y  mirar 

si  era  noy  de  bones  prendes; 

si  duya  bona  conducta, 

de  quina  família  era, 

si  tenia  cap  parent 

y  si  tenia  carrera. 

Y  aixis  es  com  vaig  saber 

qu'  en  Miquelet  era  metje, 

si  be  no  tenia  '1  títol 

per  faltarli  les  pessetes 

que  costa.  Com  era  honrat, 

y  lo  bo  y  honrat  me  peta, 

desseguit  vaig  consentir 

en  que  fosses  sa  promesa; 

y  si  no  perdo  ocasió 

de  fe'  observar  tos  defectes, 

es  perquè  un  cop  coneguts, 

si  ell  demà  busca  una  queixa, 

no  podrà  dir  que  jo  avans 

no  'ls  hi  havia  fet  conèixer; 

y  si  tu  en  ell  veus  fredor 

y  hasta  alguna  indiferència, 

pots  deixarlo  en  nom  de  Deu 

y  ser  felis  sent  soltera. 

Per  altra  part,  ell  à  mí 

m'  inspira  un  estrany  afecte; 

sobre  tot  per  cert  misteri 

que  no  entench  y  que  'm  molesta, 

perquè  crech  que  sacrifica 

joventut,  amor,  afectes; 

y  tinch  por  que  un  cop  casats 

repari  ell  que  ja  ets  vella 
y't  fassi  anar  pels  racons, 
mentres  ell  se  divertesca. 
En  cambi  tu,  sens  pensar, 
sens  mirà'  à  qui  entrega  feyas 
de  ton  cor  y  benestar, 
de  ta  ditxa  y  de  tes  penes, 
te  vares  posà'  à  estimarlo 
sens  ni  may  pendret  la  pena 
de  dirme:  «Ves,  Pere,  informat 
si  pot  entrà'  en  parentela...» 

Emília,       jAy!  tu  may  has  estimat: 

<jno  sabs  que  1'  amor  no  pensa? 

Pere.         Bé;  açó  vesho  à  contar  à  ell 

qu'  à  mi  no  m'  ho  faràs  creure! 
Lo  que  tu  sents  no  es  amor, 
es  por  de  quedar  soltera. 
Dispensa;  só  molt  ela',  Emilia... 

Emília.       Ja  ho  he  dit;  açó  es  enveja... 

Pere,         Es  que  mellor  que  germà, 
so  la  veu  de  ta  conciencia! 
Es  que  ja  veig  que  la  pau 
del  matrimoni  se  trenca, 
y  hauré  de  sofrir  llavors 
moltes  més  impertinències. 
Es  que  ja  m'  apar  sentir 
ta  veu  plorosa  en  ma  orella 
que  'm  crida:  «Pere,  en  Miquel 
ja  no  m'  estima,  ja  'm  deixa; 
fa  tants  dies  que  no  '1  veig 
y  que  al  meu  quarto  no  entra...» 
Y  jo  ple  de  bona  fe 
que  vaig  y  li  dich  me  sembla: 
«<<  Miquel,  per  qué  fas  açó?» 

y  qu'ell  ab  sorna  'm  contesta: 

«Perquè  '1  color  de  son  llabi 

no  es  la  sanch  qui  '1  transparenta, 

sino  '1  potet  de  la  opiata 

que  en  son  tocador  conserva. 

Que  les  roses  de  ses  galtes 

qu'  al  mirar  semblan  tan  fresques 

y  la  blancura  del  front, 

al  carmí  y  blanquet  se  deuhen. 

Que  de  qui  son,  ni  ella  ho  sab 

los  rulls  de  sa  cabellera: 

jSLtot  açó  no  era  seu, 

perquè  avans  ella  no  ho  deya! 

jPerque  volgué  semblar  jove, 

havent  ja  arribat  à  vella!» 

Com  que  temo  açó,  així  't  parlo. 

Emília.       Pere,  tu  no  tens  conciencia! 

Pere.         Prou,  Emilia;  y  perquè  'n  tinch 
te  parlo  d'  esta  manera. 
Perçó  no  'm  penso  que  siga 
en  esta  qüestió  profeta, 
y  no  ho  penso,  perquè  sé 
que  en  Miquel  es  bon  subjecte... 

Emília.       Be,  Pere;  tu  à  mi  'm  voldrias... 

Pere.         Gota  pintada  y  més  seria! 

Emília.       O  parlant  més  clar,  que  fos 
una  encantada,  una  bleda! 

Pere.         Aquests  ayres  de  romàntica 
y  aquest  parlar  de  comèdia, 
ja  no  son  per  tu,  germana, 
que  fa  anys  que  passas  dels  trenta. 

Emília.       Treume  '1  batisme  à  la  porta 
ó  publica  '1  ab  trompetes... 
j No  conta  'ls  anys  lo  qui  estima. 

si  vol  estimar  de  veres! 

Pere.         Alguna  vegada,  Emilia, 

no  's  contan  y  es  perquè  's  restan! 
Es  açó  lo  que  m'  espanta: 
qu'  ell  busque  la  diferencia! 

Emília.       Que  m'  estima  jo  no  dubto 
y  que  i'  estimo  estich  certa: 
jper  à  dos  cors  que  s'  estimen 
no  hi  valen  anys  ni  riqueses! 

Pere.         Just!  Açó  ja  ho  has  llegit 
de  segú'  en  una  novel-la... 
Y  per  cert  qu'  en  Miquelet 
à  esserne  hèroe  molt  se  presta; 
jove,  estudiós,  bo  y  honrat, 
víctima  de...  aquí  s'  perden 
totes  les  indagacions. 
No  s'  esplica  sa  pobresa 
repentina.  Es  lo  misteri 
que  jo  t'  deya  que  1'  rodeja. 
Sa  mare  una  santa  dona; 
son  pare,  un  galant  subjecte; 
vivian  decentament 
y  van  donarli  carrera; 
quant  tot  plegat,  mort  son  pare 
aquest'  última  epidèmia, 
y  1'  xicot  se  queda  pobre 
sense  que  .. 

ESCENA  V 

Dits,  Arcís. 

Arcís.  (dandi  una  targeta)  Aquesta  targeta. 
Pere.  (llegint)  «Enrich.  .»  Ah!  1'  recomanat 

del  nostre  cosí  d'  Amèrica... 
Digas  que  passe  endevant. 
(Marxa  Arcís  pel  foro) 
Emili*.       Y  jo,  mentres  parleu,  Pere, 
entro  à  probarme  'ls  vestits 
y  arreglà'  algunes  frioleres. 
(Emilia  surt  per  la  dreta.  D.  Pere  s'  alçay  s'  dirigeixal 
foro  per  d  rebre  d  Enrich.) 


ESCENA  VI 


D.  Pere,  Enrich. 


Enrich. 
Pere. 

Enrich. 
Pere. 


Enrich. 


Pere. 


Enrich. 

Pere. 

Enrich. 


<;D.  Pere  Camps? 

Servidor 

de  vostè. 

Gràcies. 

Cubreixes. 
Deixe  'ls  cumpliments  à  part; 
aquí,  com  à  casaseua. 
Suposo  qu'  haurà  rebut 
carta  del  cosí  d'  Amèrica, 
enterantlo... 

Si,  senyor. 
Fa  tres  dies  la  vaig  rebre 
y  per  cert  que  no  he  complert 
un  cert  encàrrech  que  m'  feya... 
<;Lo  dels  sombreros? 

Açó. 

Y  per  cert  li  corren  pressa; 
es  qüestió  de  temporada 
y  la  ocasió  no  s'  pot  perdre. 

Pere.         Demà  mateix  miraré 

de  fe'  aquesta  diligència. 
Enrich.      Fasseho,  que  la  cosa  urgeix, 

segons  jo  vareig  compendre. 
(Se  treu  de  la  butxaca  una  cartera,  y  d'  ella  alguns  pa- 
pers, qu'  entre ga  d  D.  Pere.  Est  los  examina,  ne  pren 
i  nota  en  los  llibres  v  exten  lo  rebut.) 

Mes  açó  no  es  lo  que  importa; 

m'  encarregà  qu'  estes  lletres 

posés  à  mans  de  vostè, 

y  les  factures  aquestes. 
Pere.         jAh!  ja;  es  lo  saldo  del  ví 

de  la  última  remesa, 

y  P  pico  que  va  quedar 

de  la  partida  de  duelas... 

Vaig  à  esténdreli  1'  rebut 

de  les  factures  y  lletres. 
Enrich.      Si  es  costum... 
Pere.  ^No  es  comerciant 

vostè? 

Enrich.  No,  senyor;  só  metje. 

Pere.         Ara  sí  que  no  ho  entench! 

<;Que  no  es  D.  Enrich  Comerma 

vostè? 

Enrich.  Y  molt  servidor  seu. 

Pere.         Gràcies. — Donchs  que  ho  era  m'creya, 

perquè,  com  diu  en  la  carta, 

mon  cosí,  que  vendre  intenta 

una  partida  de  sucre... 
Enrich.      Just;  qu'  es  saldo  d'  una  herència 
,  que  vinch  de  cobrar... 

Pere.  Comprenen! 

Vege!  y  jo  m'  pensava  qu'  era... 

i  Vostè  ha  anat  à  realisar? 

Enrich.      Tal  fou  ma  primera  idea: 
vendre  tot  lo  que  hi  tenia, 
y  havent  realisat  la  herència, 
altra  volta  tornà'  à  Espanya, 
posar  cotxe  y  fer  de  metje. 
Mes  T  haver  per  una  part 
passat  lo  vòmit  y  serme 
ja  lo  clima  inofensiu, 
y  per  altra  part  les  pèrdues 
que  tenia  de  sofrir 
ab  motiu  d'  aquesta  guerra 
que  fa  llensar  tanta  sanch 
y  destruheix  tanta  riquesa; 
m'  han  fet  cambiar  d'  opinió 
y  arrendar  en  lloch  de  vendre. 
Aixís  es  que,  si  à  Deu  plau, 
tant  bon  punt  com  enllestesca 
alguns  assumptos  d'  aquí, 
m'  entomo  altra  volta  à  Amèrica, 

Pere.         Essent  així,  quan  se  n'  torne, 
si  no  ha  de  esserli  molèstia, 
li  daria  algun  encàrrech 
pel  cosí,  y  una  carteta. 

Enrich.      Cap  molèstia,  vol  callar? 

jMolt  al  contrari,  D.  Pere! 

Pere.  Gràcies,  gràcies,  <;y  que  tal? 

es  gayre  vell,  ó  s'  conserva; 
ja  te  com  jo  'ls  cabells  blanchs, 
ó  encara  'ls  conserva  negres? 

Enrich.      Es  valent,  fort  com  un  brozo; 

no  fa  menjar  gayre  'ls  metjes. 

Pere.  Y  digui:  pensa  ab  nosaltres? 

Enrich.      Molt,  y  ab  una  cosineta 

que  'm  va  dir  qu'  era  la  causa 

de  qu'  ell  se  n'  anés  à  Amèrica, 
de  resultes  d'  uns  amors  

Pere.         Sí;  ma  germana  

Enrich.  Y  que  s'  deya, 

Pere.  Emília. 

Enrích.  Sí. 

Pere.  Avuy  se  casa. 

Enrich.  Celebro  


ESCENA  VII 


Los  mateixos,  Miquel. 


(Entra  distret;  al  veure  d  Enrich  se  deté  y  de  prompte 

llevantse  V  sombrero.) 
Miquel.  <;He  anat  depressa? 

Dispensen!  

Enrich.  (Reconeixentlo  y  abrassantlo  ab  molta  efussió. 
Miquel  lo  mateix.) 

i  Miquel! 


lEnrich! 


Miquel. 

<;Tu  aquí?  <; Ja  has  tornat  d'  Amèrica? 

Enrich.      Ahir  vareig  arribar  

Pere.         Home;  vostès  se  coneixen? 

Enrich.      Y  desde  xichs. 

Pere,  jAh!  comprech. 

Deuhen  ésser  condeixebles  

Miquel.     Desde  noys  eram  vehins 

y  havem  fet  junts  la  carrera. 
Pere,         Home  aixís  fora  pecat 

que  al  Senyor  no  V  convidessem  

(d  Enrich)  Es  lo  nuvi  

Enrich.  (sorprès)  Com!  te  casas...? 

Pere. 
Exrich. 
guent 


Miquel 
Enrich. 

Pere. 


Enrich. 

Pere. 

Miquel 

Enrich. 


Miquel 
Enrich 


(d  D.  Pere)  Es  dir  que  V  que  vostè  m'  deya 

del  casament  era  

Just. 

(A  Miquel  lo  qual  fins  al  fi  de  la  escena  y  la  se~ 
se  mostrarà  neguitós y  contrariat.) 

Ja  tinch  desitjós  de  veure 

la  núvia  

(ap.)  [Humil 

Y  contarli 
les  picardietes  teues! 
Prompte  complert  son  desig 
me  sembla  que  podrà  veure, 
puix  no  pot  tarda'  en  venir. 
Al  seu  quarto  fa  estoneta 

qu'  ha  entrat  à  probà'  uns  vestits  

Puch  esperar;  no  duch  pressa  

Aquí  ve. 
.  (apart)     Ay!  me  fa  por 
lo  seu  caràcter  burleta. 
(ap.  d  Miquel)  Noy,  conech  que  no  has  cambiat, 

veig  que  segueixes  sent  bèstia! 
(alt)  Deu  ser  guapa,  eh? 
.  (ap.)  Jo  suo! 

A  veure  com  m'  hi  presentas!.... 


ESCENA  VIII 

Dits  y  Emília. 

Emília,  (saludant  ab  molta  coqueteria  y  afectació.) 

jOh,  senyors  

Miquel.  Valor! 

(presentant  d  Enrich)  Emilia,  (alt) 

tinch  lo  gust,.... 

Enrich.  (tot  inclinantse)  jDeu  meu  qu'  es  vella! 

Miquel.     De  presentarte  1'  mellor 

amich  meu,  1'  il-lustrat  metje  

Enrich.  (ap.)  jAh!  valen  los  adjetius? 

Donchs  amaneix  les  orelles! 

Miquel.     Enrich  Mena. 

Enrich.  'L  més  humil 

dels  admiradors  que  tenen 
les  imponderables  gràcies 
d'  una  núvia  tan  hermosa, 
tan  tendre  


Emília,  (ap.)  iQue  fi!  

Enrich.  Y  discreta! 

Miquel.     Ma  futura  esposa,  Emilia 

Camps   (presentantli  d  Emilia) 

Enrich.  Molt  senyora  meua. 


Emília.       Per  molt  honrada  'm  tindré 

possehint  1'  amistat  seua. 

Enrich.      jOh,  1'  honra  serà  per  mí  

Emília.       Gràcies,  lo  cosí  d'  Amèrica 

ja  'ns  va  escriure  que  vostè 

era  persona  complerta  

Enrich.      Senyora,  fentme  favor 

com  ell  acostuma  sempre. 

Y  per  cert  que  de  vostè  (àb  intenció) 

al  parlarme,  1'  que  F  aprecia 

me  va  fer  F  honrós  encàrrech 

de  fins  à  vostè  transmetre. 
Pere.         Si  à  vostès  no  'Is  hi  apar  mal, 

jo  crech  que  hi  podrian  seure  

Enrich.  Ab  molt  gust.  Senyora   (Indicant d  Emi- 
lia que  s'  assenti.  Los  demés  s'  assentem  desprès  de  fer 
alguns  cumpliments.  Emilia  al  sofd,  Miquel  d  son  cos' 
tat,  en  la  cadira;  Enrich  entre  Miquel y  Pere.) 

Emília. 
Pere. 
Enrich. 
Pere. 


Emília. 


Enrich. 

Emília. 

Pere. 

Enrich. 


Gràcies. 

Segué... 

Oh!  no  puch  permetre...  (senhen  tots) 
Mire;  jo,  ho  saben  Miquel; 
só  la  mateixa  franquesa: 
cumpliments,  si  duran  massa, 
acaban  per  ferm'  molèstia. 
Miquel,  si  m'  volguesses  dar 
lo  vano  de  la  tauleta... 
Miquel.     Ab  molt  gust. 

(  Va  dcercarlo  al  tocador  ahont  V  ha  deixat  Emília  en  la 
escena  segona) 

;Ay,  amich  meu! 
casi  ja  t' tinch  mitja  enveja. 
Vostè  s'  burla. 

(ap.)  També  ho  crech! 

Dich  com  sento,  Senyoreta; 
y  motius  tinch  jo  per  dirho... 
que  comparacions  puch  íerne. 
(ap.)  L'  antich  amor  d'  en  Miquel 
à  veure  si  així  s'  desperta. 
Emília.  Com? 

Enrich.  Que  diantre!  ja  puch  dirho; 

aquí  tots  son  de  franquesa... 

Quan  estudiava  terç  any 

va  enamorarse... 
Emília.  <;De  veres? 

Miquel.      lot  Es  calumnia! 
Enrich.  No;  no  es  broma. 

Encara  que  no  ho  diguesses, 

ho  vaig  saber  jo... 
Miquel.     (confós)  Va!  Enrich, 

no  lasses  bromes  d'  aquestes. 
Enrich.      Comprenen  que  1'  hage  oblidada. 

Miquel. 


Enrich. 


Emília. 
Enrich. 


Emília. 

Miquel. 

Pere. 


Enrich. 


com  era  una  mocoseta 
qu'  ara  tindrà  uns  dinou  anys... 
(ap.)  Aludeix  à  sa  parenta!... 

(Esforsantse  en  dissimular.) 
;No  ho  he  dit  qu'  era  una  broma! 
(ab  llaugeresa  intencionada.) 
Si;  amors  sense  conseqüències 
jcoses  de  noys! 
(ab  recel)  Vol  dir? 

Vaya! 

Y  s'  compren  que  à  vostè  al  veure, 
s'  deixés  V  amor  de  broma 

per  aquest  amor  de  veres. 
Tal  hauria  fet,  senyora, 
ho  dich  ab  tota  franquesa; 
sobre  tot  desde  que  se 
qu'  es  poetissa  eminenta... 
Com! 

Tu  sabs... 

Si;  no  m'  estranya: 
deu  haber  llegit  à  Amèrica 
alguns  versots  dels  que  hi  envia 
tot  sovint. 

La  glosa  aquella 
qu'  últimament  va  enviar 
vareig  tem"  1'  gust  de  veure. 

Y  per  cert  tant  va  agradarme, 
que  la  memòria  'n  conserva 
alguna  estrofa...  Veurà... 

.me  sjmbla  molt  que  comença: 
«No  me  canso  de  admirar 
»esos  àrboles  gigantes 
»qué  parecen  arrogantes 
»las  nubes  desafiar.» 

Miquel.     cAçó  no  es  d'  en  Camprodon? 
Enrich.      Si;  la  redondilla  aquesta; 

però  ara  ve  la  glosa... 

;que  'ns  dirà  la  senyoreta! 
Emília.       Oh!...  si  no  m'  recordarà... 

No  tinch  memòria... 
Enrich.  Li  prega 

un  amich  del  seu  promès; 

no  1'  desayre,  donchs. 
Emília.  A  veure. 

(Emilia  recitarà  la  següent  glosa  de  una  manera  exage- 
raàay  ridícula.  Enrich  V  anima  burlantsen,  mes  seits 
donarho  d  compendre,  Miquel  dona  mostres  de  disgust. 
D.  Pere  de  impaciència  que  va  creixent  fins  qii  exclata 
al  últim y  pren  lo  barret y  marxa.) 

« — Cuando  de  allende  la  mar 

»oigo  yo  contar  la  historia 

»de  aqueste  país  de  glòria, 

»;no  me  canso  de  admirar!» 
Enrich.      iQue  gràfich!  [Quanta  armonía! 
Emília.       «Diz  que  és  lluvia  de  diamantes 

»que  embelesa  ay!...  y  que  atrae, 

»ver  como  el  rocío  cae 

»de  esos  àrboles  gigantes!» 
Enrich.      No  s'  pot  donar  més  tendresa! 
Emília,  (animantse)  «Y  que  en  bosques  ignorantes 

»por  caminos  no  trillados, 

»los  bravos  indios  pintados 

»que  parecen  arrogantes!» 
Enrich.       j Aquesta  hi  ve  aquí,  clavada! 
Pere.  (ap.)  jAb  claus  dinals! 
Miquel.  jQuina  pena! 

Emília,  (creixent  en  animació)  «Y  verles  el  arco  armar 

»con  mortífera  saeta 

»que  quiere  en  su  marcha  inquieta 

»las  núbes  desafiar1.» 
Enrich.  (aplaudint^  jMolt  be  jMolt  be! 
Miquel.     (fredament)  Molt  bonica! 

Enrich.      Estich  segur,  senyoreta, 

y  no  ho  prengué  à  adulació, 

qu*  en  Camprodon  poch  se  creya 

al  escriure  «Flor  de  un  dia» 

dar  peu  à  glosa  tant  bella. 
Emília.       Vostè  està  molt  indulgent, 

la  glosa  te  molts  defectes... 
Enrich.      Que  perfectament  amagan 

la  seua  gràcia  y  bellesa! 
Emília.       Vostè  ho  diu. 
Enrich.  Perquè  aixi  ho  sento. 

Miquel.  (ap.)  Enrich! 

Pere.  Senyors,  si  'm  permeten... 

(ap.)    Jo  no  puch  aguantar  més 

y  la  bilis  ja  'm  reventa. — 
{alt.)    Tinch  d'  anà'  à  casa  '1  notari 

per  posà  'ls  papers  en  regla. 

Com  à  les  dotze  se  'n  và 

à  despatxar  à  1'  Audiència 

y  son  les  onze  tocades, 

haig  de  córrer,  si  '1  vull  veure. 

(Dant  la  ma  d  Enrich  molt  afectuosament.) 

Confio  trovarlo  encara, 

puig  enllestiré  depressa: 

tinch  de  parlarli  d'  assumptos. 
(ap.)  Sí;  fa  molt  temps  que  's  coneixen, 

y  del  modo  que  li  parla 

y  '1  que  ha  dit...  Potsé'  esclaresca 

lo  misteri  y...  ;qui  sab!  (alt)  Vaja; 

hasta  la  vista...  Servescas 

no  moures... 
Miquel.  Fins  la  tornada. 

Enrich.  Gervidor... 
Emília.  i  Vostès  permeten? 

Enrich.  Senyora?... 
Pere.       {ap.)  ;Un  altra  candonga! 

Emília.       Tinch  de  ferli  per  'quest  vespre 

un  encàrrech  pe  'n  Miquel. 
Miquel.     <;Per  mi? 
Emília.  Sí;  una  sorpresa. 

Miquel.     Molt  agradable  'm  serà.. 
Pere.         Que  tenim  de  tornà'  à  seure?  (ap.  d  Emilia.) 
Emília.       Calia...  Neron  del  meu  cor!  (id.  d  Pere.) 
(d  Enrich.)  Hasta  després... 

Enrich.  A  reveure!..       {ab  sorna.) 


ESCENA  IX 


Enrich,  Miquec 


(Pausa.  Enrich  acompanya  fins  d  la  porta  d  Emilia,  y 
després  de  cerciorar  se  de  que  han  quedat  sols.  se  diri- 
geix d  Miquel,  que  seu  en  lo  sofd  y  se  li  posa  dret,  al 
devant y  creuhat  de  brassos.) 
Enrich.       Es  que  't  va  faltar  valor, 
Miquel,  per  suicidarte, 
que  decideixes  casarte 
ab  dona  tant... 
Miquel.  jPer  favor! 

Lo  que  sofreixo  repara 

y  no  'm  dongues  més  tortura; 

jNo  veus  que  duch  ma  amargura 

tota  pintada  en  ma  cara! 

c'No  comprens  per  mon  neguit 

qu'  així  ho  vol  ma  mala  estrella? 
Enrich.      No  comprech  perquè  una  vella 

t'  ha  de  tenir  per  marit! 

<;Tant  poques  visites  tens 

que  no  't  donguen  per  passar? 

iQue  per  tú  's  deixen  matar  » 

no  trobas  gayres  pacients? 

Llavors,  fes  oposicions 

per  ser  metje  de  1'  Armada; 

<;ó  es  que  potser  no  t'  agrada 

portà'  estrelles  y  galons? 

<;Que  'ls  vapors  ja  no  fan  viatjes 

à  Amèrica  com  solian? 

lY  'ls  de  fora,  que  ja  envian 

tots  los  metjes  al  malviatje? 

Donchs  si  tenint  tant  capítol 

per  tractar,  sols  te  dedicas 

al  del  amor;  <;com  m'  esplicas?.. 
Miquel.       (Alçantsey  animantse  per  graus.  Enrich 
conservant  la  calma.) 

;Com?...  jSó  metje  sense  títol! 

Després  d'  havernos  passat 

y  firmat  V  espedient, 

mort  lo  pare  de  repent, 

quedant  pobre  y  endeutat 

Y  avans  qu'  aixut  fos  lo  plor 

que  per  sa  mort  jo  llensava, 

un  agutzil  ja  'm  portava 

à  casa  una  citació. 

A  tant  los  deutes  pujavan, 

fills  del...  vici  del  meu  pare, 

que  venentho  tot,  encara 

crèdits  contra  mi  quedavan. 

Vehentme  de  tal  manera 

vaig  creure  jbestia  de  mi! 

que  ja  'm  podria  serví' 

1'  havè'  acabat  la  carrera; 

van  darme  un  certificat 

del  que  ben  cla"s  desprenia 

que  sens  títol,  no  podria 

exercir  la  facultat. 
Enrich.      Com  tant  curt  ton  gènit  es, 

ni  hauràs  probat,  ;de  segú'! 

de  mirar  de  trovà'  algú 

que  't  deixés  aquests  diners... 
Miquel.     Oh,  sí,  Enrich;  à  un  que  amich  creya 

vaig  dirho,  y  'm  contestà: 

«si  'ls  volia  per  jugà' 

com  lo  meu  pare  avans  feya!» 

Tal  me  ferí  al  sentí'  açó 

que  vaig  jurar  entre  mí: 

«ans  que  demanar,  morí'!» 
Enrich.      Absurda  resolució. 

Miquel.     Que  1'  insult  rebut  abona  

Enrich.      jAixís,  segons  ton  discurs, 

no  has  trovat  altre  recurs 

que  casà'  ab  una  jamona! 
Miquel.     jMira,  que  tot  ho  he  probat 

per  calmar  ma  desventura, 

y  la  sort  sempre  perjura 

à  tots  temps  m'  ha  abandonat 

jFins  he  probat  de  jugar! 
Enrich.  ;Comü  

Miquel.                    De  res  vaig  recordarme: 
una  cosa  va  salvarmc  

jno  tenir  per  comensar! 
Llavors  fou  quan  volgué  Deu 
que  aquesta  dona  trovés 

y  

Enrich.  Sí,  sí!  tot  lo  demés 

com  ha  anat,  be  prou  que  s'  veu! 
Sens  sentir  per  ella  amor 
tu  la  vares  demanar, 
y  ella  à  tu  te  va  aceptar 
sens  sentir  per  tu  ré  al  cor; 
y  engolint  V  amarga  pena, 
vençut  per  l' aburriment, 
arribarà  aquell  moment 
de  lligarte  ab  la  cadena, 
y  vindran  torments  sens  fí, 
y  s'  despertarà  T  amor 

qu'  ara  dorm  dintre  ton  cor  

Mon  amor?  Oh!  ,jQue  vols  dir? 
Vull  dir  qu'  ella  va  compendre    (ab  intenció) 
lo  que  tes  mirades  deyan 
y  nàixer  en  son  cor  feyan 

un  pur  amor,  suau  y  tendre  

iQue  sento!  <<  Açó  més,  Deu  meuí 
^No  bastava  lo  passat 
qu'  encara  m'  haveu  guardat 
per  tal  moment  eixa  creu? 
;Ah,  es  ben  cert  alló  que  diu: 

dels  pecats  dels  pares  

Enrich.  Sí; 

emperò,  ab  franquesa,  à  mi 
no  m'  apar  equitatiu 
que  les  culpes  de  tal  pare 
les  pague  1'  fill  ignocent, 
tenint  devant  de  la  gent 


Miquel. 
Enrich. 


Miquel. 

fins  d'  amagarte  la  cara; 

y  sinó  perquè  t'  conech, 

al  vèuret  tan  abatut 

diria  que  tu  has  sigut 

lo  viciós  que  

Miquel,  (ap.)  jQuin  rosèch! 

jOh!  ta  calma  m'  es  fatal! 
Enrich.      Prou  que  ho  veig;  y  gens  no  hi  goso; 

si  1'  dit  en  la  llaga  poso 

es  perquè  vull  curà'  1'  mal. 
Miquel.     Jo  te  agrahesch  lo  propòsit, 

peró  es  tart  

Enrich.  Açó  ho  veurèm; 

per  ara  'ns  en  anirèm 

desseguit  à  fe'  1'  depósit 
Miquel.     No;  ma  paraula  he  donat 

y  no  la  torno  endarrera. 
Enrich.      jMiquel,  pensa  F  que  t'  espera! 
Miquel.     Ja  fa  temps  qu'  ho  tinch  pensat. 
Enrich.  (ab  misteri)  jEs  que  ha  estat  planté'  d'  amors 

desgraciats,  aquesta  dona! 

Miquel.     <;Qui  ho  abona?  

Enrich.  (ab  verbositat)  iQui  ho  abona? 

Un  tinent  de  caçadors, 

un  vista  de  1'  Aduana, 

un  advocat,  un  notari, 

un  barberet  perdulari 

y  jMiquel;  dígat  andana! 

dígat  andana  al  moment, 

avans  en  versos  no  pose 

ton  penediment,  y  1'  glose 

com  ella  ho  fà:  jmalament! 
Miquel.     No;  es  en  va;  ja  sabs  que  soch 

tossut  com  aragonès  

Enrich.      Està  bé:  no  'n  parlem  més! 
(ap.)  jHo  esbullaré  ó  podré  poch! 
(alt)  Puix  qu*  així  ho  vols,  no  insisteixo, 
y  que  t'  prové  ser  marit! 
D'  haver  dit  lo  que  t'  he  dit, 
fins  ja  mig  me  penedeixo. 
Mes,  parlant  d'  un  altra  cosa: 
avuy  vens  à  dinà'  ab  mi, 
no  es  veritat?...  jAh!  es  à  di' 
si  la  núvia  no  s'  hi  oposa! 

Miquel.  jlrónich! 

Enrich.  Jo?  no! 

Miquel.  Vindré,  (resolut) 

Enrich.      Donchs,  com  jo  dino  à  aquesta  hora, 
despedims  de  la  Senyora, 
y  marxem. 

Miquel.  Anem. 


ESCENA  X 
Dits,  D.  Pere. 

(Pel  foro.  Porta  papers,  entre  ells  un  de  bastant  gran  que 
figura  un  títol  de  llicenciat.  Al  entrar  los  deixa  de- 
munt  la  taula.) 
D.  Pere.  Ja  'm  te 

altra  volta  de  tornada. 

jCom!  «;Se  'n  van? 

Enrich.  Sí  

Pere.  Si  volia 

permètrem...  desitjaria 

tenf  ab  vostè  una  sentada. 
Enrich.      No  hi  ha  cap  inconvenient. 

Miquel. 

Donchs  jo  m'  en  comenso  à  anà'; 

y  'ns  trovarèm  à  dinà' 

à  quina  fonda? 

Enrich. 

Al  Orient. 

Pere. 

Si;  perquè  la  conterencia 

no  serà  llarga... 

li* 

Miquel. 

(d  D.  Pere)      A  la  vista. 

Pere. 

Adeu. 

Miquel. 

(cip.  d  Enrich.)  Ves  que  en  la  entrevista 

sàpigas  tenir  prudència. 

ESCENA  XI 

Enrich,  D.  Pere.  (Pausa) 

Pere.  (ap.)  No  se  de  quin  modo  entrarli 

per  portar  be  la  qüestió. 

(alt.) 

Segué...                 (Sens saber  que  dir.) 

Enrich. 

Gràcies.     #  (Sentantse.) 

Pere. 

Donchs,  si;  jo... 

sols  voldria  preguntarli 

certa  cosa  que  m' intriga, 

y  que  no  he  pogut  sabé'... 

Enrich. 

Oh!  si  es  cosa  que  jo  sé... 

Pere. 

De  segur  que  ho  sab. 

Enrich. 

Donchs  diga. 

Pere. 

Jo  voldria  que  ab  franquesa, 

com  si's  confesés  ab  Deu, 

me  digués  à  lo  que  's  deu 

d'  en  Miquelet  la  pobresa. 

Enrich.      Jo  les  gràcies  dech  donarli 


d'  havè'  entrat  en  tal  qüestió, 
D.  Pere,  puig  també  jo 

volia  d'  açó  parlarli; 

y  si  be  per  correspondre 

à  V  amistat  d'  en  Miquel 

no  li  puch  dcscorre  '1  vel 

d'  est  misteri,  puch  respondre, 

sense  temor  de  mentí 

que  à  en  Miquel  no  '1  deshonra 

tal  pobresa,  qu'  ans  be  1'  honra 

P  haverse  quedat  així. 

Mes  si  be  no  'n  te  la  culpa, 

per  cometre  un  disbarat 

P  haverse  pobre  tornat 

vol  fer  servir  de  disculpa. 
Pere.         <;Un  disbarat?...  jno  '1  comprech! 
Enrich.      jOh!  ben  prompte  'm  compendrà: 

,;vostè  sabrà  de  restà'? 
Pere.         Si,  senyor... 
Enrich.  Donchs... 
Pere.  No  P  entench. 

Enrich.      (ab  llaugeresay  molta  intenció  sempre). 

Es  probat  que  en  matrimoni 

desigual  de  bens  y  d'  anys 

'costuma,  al  cap  de  pochs  anys, 

ficarshi  sempre  '1  dimoni; 

sobre  tot,  si  '1  que  's  més  jove 

ha  estimat  avans  à  algú... 

;Just!  y  en  Miquel...  n'  ha  estat  hú... 

Estimar  no  es  cosa  nova, 

sent  jove  y  sent  estudiant... 

A  voltes  P  ocasió  tenta 

y  un  va  à  casa  una  parenta 

d'  un  amich,  y  allí  enrahonant, 

sent  naixe'  una  passió  sèria; 

mes  Un  dia  vol  la  sort 

que  de  son  pare  la  mort 
lo  sumeixe  én  la  misèria. 
De  sa  estrella  tan  fatal 
prou  lo  pobre  's  desespera, 
puix  se  trova  ab  la  carrera, 
mes  sens  títol,  qu'  es  molt  mal; 
y  com  te  un  caràcter  tímit, 
s*  atorrolla  y  dins  del  cor 
te  d'  ofegar  son  amor, 
sofrint  un  torment  sens  límit; 
y  un  recurs  per  sos  afanys 
trova  al  últim  y  aquest  es... 
buscà'  una  dona  ab  diners 
sense  tenf  en  compte' ls  anys. 
jOh!  jo  sobre  aquest  capítol 
prou  ne  se  més  d'  una  historia... 
jOy;  ara  'm  ve  à  la  memòria 
un...  que  's  va  casar  pel  títol! 
Pere.         Vostè  ha  fet  caure  al  di'  açó 
la  vena  qu'  à  mi  'm  privava 
veure  lo  que  1'  impulsava 
à  contraure  tal  unió. 
jAns  que  contarme  sos  mals, 
ésser  esclau  preferia! 
jPobre  Miquel,  se  venia 
pe  '1  títol,  per  tres  mil  rals! 
Oh!  per  salvar  à  en  Miquel 
y  à  F  Emilia...  y  fins  à  mí; 
ara  sí,  Enrich,  que  's  pot  di" 
qu'  ha  vingut  plogut  del  cel! 
Mes  hi  som  à  temps  encara 
per  evità' '1  sacrifici.., 
(prenent  lo  títol  de  damunt  la  taula.) 
jAçó  no  es  tenir  judici! 

;Ja 's  coneix  que  no  te  pare! 

;No  diu  que  es  à  F  Orient? 

Donchs  vaig  à  trovarlo  allí... 
Enrich.      Just!  y  fassel  desistir. 
Pere.         ;Oh  quin  poch  enteniment!  (anantsen.) 

ESCENA  XII 
Enrich,  sol. 

;Tot  va  be!  Del  precipici 
salvo  avuy  mon  melló'  amich. 
i  Be  podrà  dir  que  V  Enrich 
li  fa  avuy  un  bon  servici! 
Ara  à  ella  la  memòria 
li  tindrèm  de  refrescar, 
perquè  puga  recorder 
tota  sa  passada  historia. 


ESCENA  XIII 
Enrich,  Emília. 

Emília.       Dispensen  si  he  tant  tardat  

çiY  en  Miquelet? 
Enrich.  Ha  sortit. 

Emília.       Y  ahont  ha  anat  no  li  ha  dit? 
Enrich.      No;  peró  me  n'  he  alegrat, 

perquè  à  mon  desig  respon. 

jPer  tenf  esta  conferencia, 

fins  li  hauria  dat  llicencia 

per  'narsen  al  altre  mon! 
Emília,  (ap.)  Si  hauré  íet  una  conquista? 

Enrich!  (ap.)  jay!  ja  m'  fa  trip  trap 

lo  cor  

Enrich.  (ap.)  Ja  li  puja  al  cap 

la  fumera  romancista!  (Pausa) 

Vostè  haurà  comprès,  Emilia, 

per  lo  que  aquí  ha  vist  avuy, 

que  jo  à  en  Miquel  lo  vuy 

con  si  fos  de  la  família; 

y  com  jo  tinch  conciencia, 

per  ella  vinch  obligat 

à  vetllar  per  V  amistat. 
Emília.  jCom! 

Enrich.  Tinga  un  xich  de  paciència. 

Dech  dir  qu'  entre  V  cosí  seu 

y  un  servidor  no  hi  havia 

ni  un  sol  secret,  jo  sabia 

tot  lo  d'  ell  y  ell  tot  lo  meu. 

Aixís  es  que  pot  compendre 

lo  que  vinch  à  demanar. 
Emília.  Que? 

Enrich.  Que  s'  digne  renunciar 

à  en  Miquel. 

Emília,    (alçantse  ab  dignitat  còmica y  molta  afectació) 

Me  vol  ofendre? 
(ab  ridícul  trasport  y  com  arrobada) 

Renunciar  jo  à  aquest  amor, 

quinta  esencia  de  ma  vida, 

dolça  esperança  florida 

del  jardinet  del  meu  cor? 

Diga  al  de  plomatge  bell 

aucell  joliu,  que  al  espay 

no  llense  lo  seu  cant  gay  

Enrich.      No  puch!  (ap.)  No  se  parlà' aucell! 
Emília.       A  la  font  que  carinyosa 

tot  corrent  los  màrgens  besa, 

que  en  son  curs  quede  sospresa! 


4i 


Enrich.      Es  fàcil,  si  hi  ha  resclosa  

Emília.       Que  l' tendre  cant  de  la  merla 

se  torne  xiscle  mesquí; 

que  1'  clavell..... 
Enrich.  (impacient)  Y  F  gessamí, 

y  lo  diamant  y  la  perla  

Emil.  (abentussiasme  creixenty  acostantse  gradualment) 

jSí!  Y  que  '1  lleuger  ventijol 

rissant  1'  onada  intranquila  

Enrich.  (ap.)  jCom  s'  enfila!  Com  s'enfila! 

s'  enlayra  molt  més  que  1'  sol! 
Emília.       <;  Renunciar  jo  à  en  Miquel! 
Enrich.  (ap.)  Al  últim  m'  hi  cremaré! 

Sí. 

Emília,  (molt  romdntich)  iPrimer  renunciaré 

fins  à  la  glòria  del  cel. 
Enrich.      Oh!  blasíema!  Horror  d' horrors! 
Emília.       <iQu'  es  lo  qu'  he  dit,  Deu  etern! 
Enrich.      <;Y  no  tem  trovà'  al  infern 

al  tinent  de  caçadors? 

No  tem  que  en  son  blanch  sudari, 

recordant  uns  temps  mellors, 

1'  historia  de  sos  amors 

li  escrigué  V  defunt  notari? 

;No!  cregué  lo  que  li  dich, 

ó  del  contrari  senyora  

Emília.       jTot  ho  comprench! 

Enrich.  Ja  era  hora. 

Emília.       ; Vostè  te  celos,  Enrich! 

Enrich.      Que?    (ap.)    jPobreta  ja  es  prou  pena! 

vejeu  per  'hont  s'  esllevissa! 

Mes  si  açó  la  fa  felissa  

(exagerat)  fCelos,  sí!  Celos  de  hiena! 

Celos  com  la  tomba  te 

dels  sers  que  viuhen  al  mon..,.. 

Emília.       \  Horror!  

Enrich.  Com  los  te  Pluton 

dels  qui  van  al  Cel! 
Emília.  j  Perquè! 

Enrich.      i  Perquè  'm  pregunta,  senyora? 

<;Vol  saber  perquè  voldria 

que  fos  tant  solzament  mia?  

Emília,  (ap.)  ;Deu  etern!  L' Enrich  m'  adora!  

Enrich.      Per  salvar  del  purgatori 

à  en  Miquelet  ignocent; 

jper  ferli  sempre  present 

son  passat  expiatori! 
Emília.  jOh! 

Enrich.  Siga  donchs  ma  estimada. 

(ap.)  Vejam  si  s'  acaba  així. 
Emília.      Ay!  no  '1  puch  veure  sofri\.. 

Mes  no  dech...  só  emparaulada... 
(Després  de  dubtar,  y  com  si  fes  un  sacrifici  ó  prengués 
una  resolució  heroica,  diu  V  Adeu!  senyalantli  la  porta.) 

y  nò  puch  més  escoltarlo! 

i  Adeu! ! 

Enrich.  (fingint  desesperació),  ^Si?  Vaig  à  matarlo 
si  no  ve  à  Amèrica  ab  mí! 


ESCENA  XIV 
Dits  y  D.  Pere. 

(Emília  haurà  quedat  en  actitut  dramàtica y  ab  ayre  de 
triunfo.  Enrich  y  D.  Pere  diràn  los  versos  de  aquesta 
escena,  al  fondo.) 

D.  Pere.     <;Se  'n  va? 

Enrich.  Si. 

Pere.  i Y  com  han  quedat? 

Enrich.      M*  apar  que  en  tot  hi  haurà  cura. 

A  la  vista,  donchs. 
Pere.  Ventura 

que  ab  F  altre  ja  està  arreglat. 


ESCENA  XV 

Emília,  D.  Pere. 

(Ella  al  veure  d  D.  Pere  s'  assenta  al  sofà.  D.  Pere  fren- 

te  al  Escriptori.) 
Pere.  (ap.)  No  quedarà  poch  confosa 

tal  novetat  al  sabé'... 

Emilia? 
Emília.  ,;Qué? 
Pere.  (ap,)  Ara  ve... 

Emília.  Digas 

La  part  llastimosa. 
Emília.       Vens  tot  sol? 
Pere.  Sí... 
Emília.  Ja  fa  rato 

qu'  en  Miquel  d'  aquí  ha  sortit 

y  no  ha  dit... 

Pere.  Si;  à  mi  m'ha  dit...  (deturantse) 

(ap.)  Si  li  dich  de  colp  la  mato!... 
M'  ha  dit  ab  mitja  ironia 
qu'  ha  volgut  seguir  la  moda 
y  que  sent  lo  jorn  de  boda 
fins  al  vespre  no  t'  veuria. 
Y...  un  rato  que  sol  m'  estava... 
com  diuhen  qu'  es  consellera 
la  soletat;  la  fal-lera 

m1  ha  dat  de  pensà';  y  pensava 

que  hi  veig  molts  inconvenients 

en  la  boda  projectada, 

perquè  es  molt  desnívellada 

d'  edat,  caràcters  y  bens. 

Qu'  amor  cap  dels  dos  sentiu; 

y  ell  per  lo  que  m'  ha  indicat... 

à  la  boda  ha  renunciat, 

y  del  tractat  se  desdiu... 
Emília.       Açó  ho  dius  perquè  cedeixe! 
Pere.         No;  puix  crech  que  ben  clà'  y  net 

t'  ho  diu  en  aquest  bitllet... 

Emilia;...  ^vols  que  l1  llegeixe? 
Emília,  {ap.)  jSi  ell  envia  aquest  paper, 

es  certa  ma  desventura! 
{Desplegant  ab  molta  calma  la  carta  y  disposantse  d 
llegiria.) 

Pere.         Donchs  començo  la  lectura. 

{ap.)  jDeu  fassa  que  ho  prenga  en  be! 
{Llegint  ab  calma y  molta  intenció.) 
« — Emilia;  un  amich  piadós 
»m'  aparta  del  precipici 
»'hont  portat  per  mon  desfici 
»nos  esfonzavan  tots  dos. 
»Puix  que  ab  eternes  cadenes 
»no  hem  arribat  à  lligarnos, 
»podent  així  estalviarnos 
»tota  una  vida  de  penes: 
»al  deixà'  '1  país  natal 
»y  al  deixarte  à  tu  soltera 
»vull  ferte  clara  y  sencera 
»ma  confessió  general. 
»Jo...  no  he  pogut  estimarte, 
»y  si  ho  digués  mentiria; 

»per  tu,  Emilia,  sols  sentia 

»un  cert  desig  d'  agradarte. 

»Quan  al  jou  lo  cap  posava, 

»mon  negre  pervíndre  veya; 

»mes'te  confeso  que  ho  feya 

»sols  pel  títol  que  m'  faltava. 

»May  així  hauria  parlat, 

»ni  lo  que  faig  fet  hauria, 

»si  no  m'  constés  que  seria 

»per  tu,  ja  1'  quart  ó  quint  plat. 

»Adeu,  donchs,  y  en  nom  del  cel 

»no  guardes  rencor,  Emilia, 

»si  no  ha  entrat  en  la  família 

»ton  afectíssim — Miquel.» — 
Emília,  (ap.)  ;Quina  infàmia!  jM'  bull  la  sanch! 

(alt)  [Digne  acció  de  tal  subjecte! 
Pere.  !Càlmat! 

(Dissimulant  sa  irayab  afectació.) 
Emília.  ^Tu  t'  creus  que  m'  afecta? 

;Ho  sento  pe  '1  vestit  blanch  . 

que  ja  no  m'  podrà  servir! 

Per  lo  demés  

Pere.  Açó  ray! 

Emil.  (Passejantse  molt  agitada y  -procurant  dissimular.) 

Y  que  era  de  molt  bon  fay  

Ba!  P  hauré  de  fer  tenyir! 
Pere.  (ab  rialla  mal  dissimulada)  O  sinó  'n  faré  trossets 

y  ab  galonets  y  randetes 

podré  ferne,  així  à  estonetes, 

vestits  pels  bons  Jesusets! 
(ab  naturalitat y  senyalantli  Y  escapar ata) 

Oy!  que  força  ho  necessita 

aquest  que  tenim  aquí. 
Emília.       jOh,  ta  llengua  de  escorpí 

à  fe'  un  disbarat  m'  incita! 
Pere.         Te;  míraho  si  no  ho  vols  creure. 

jTu  pensant  sempre  ab  1*  amor!  

Emília.       jPere  jMe  vols  fe  un  favor? 

i Fesla  treure!  Fesla  treure!!" 
Pere.         No  puch  complàuret,  Emília. 

Emília.       jEs  que  sols  vèurela  m'  mata!  

Pere.         Ja  sabs  qu'  eixa  escaparata 

es  un  recort  de  familia. 
Emília,  (deixantse  caure  en  lo  sofdy  exclatant  en  plor) 
jOh,  Deu  meu!  Jo  vull  plorar 
fins  que  tinga  V  cor  exaust! 
Pere.  (ab  serenitat y  molta  delicadesa) 

<;Demà,  que  vols  anà'  al  Faust? 
Emília,  (alsantse  ab  ira;  mes  calmantse  derepent  al  veure 
la  tranquilitat  de  D.  Pere.) 

jOh!  (Transició.  Molta  humiltat). 

Si  m'  vols  acompanyar  

Pere.  (alçantsey  prenenla  per  una  mà) 
jTos  pecats  deuhen  ser  grans, 
segons  es  la  penitencia! 

(Al  públich.) 
Infundèixenli  paciència 
ab  sos  picaments  de  mans. 

